Nicolaus Berdjaev
Nicolaus Berdjaev Res apud Vicidata repertae: Nativitas: 6 Martii 1874; Kiovia Obitus: 24 Martii 1948; Clemartium Patria: Francia, Imperium Russicum, Unio Sovietica, Res publica Russica, Russica Sovietica Foederativa Socialistica Res Publica, Res Publica Vimariana Familia Genitores: Alexandre Michailovitch Berdiaev; Alina Sergeevna Kudasheva Coniunx: Lydia Yudifovna Berdyaev Memoria Sepultura: Clamart Communal Cemetery Nicolaus Alexandri filius Berdjaev (Russice Николай Александрович Бердяев, tr. Nikolaj Aleksandrovič Berdjaev; Kioviae natus die 18 Martii 1874, Clemartii mortuus die 24 Martii 1948) fuit philosophus mysticus religiosus Russicus, ad exsistentialismum proximus. Berdjaev tempore studii sui Universitate Kioviensi in motu democratico sociali participavit, propterea anno 1897 ex universitate exclusus et exsilio affectus est. Initio ad marxistas "legales" pertinens, theoriam socialismi ethici elaborabat. Dein in positione sua philosophica e positivismo ad idealismum metaphysicum venit et circa annum 1905 ad motum philosophicum religiosumque, vias novas ad Deum quaerentem, se adiunxit. Rerum novarum Octobrium (ut et omnium revolutionum socialium politicarum) inimicus, Berdjaev anno 1922 e Russia Sovietica emissus est, postquam Berolini, ab anno 1924 autem Lutetiae et annis ultimis vitae suae Clemartii in Francia colebat. Ad evolutionem exsistentialismi et personalismi contribuit. Ut expressor traditionum philosophiae religiosae et idealisticae Russicae atque ideologus anticommunismi notus est.